 Ẹgbẹ alátakò ló ràn àwọn èèyàn láti pariwo lé ààrẹ Buhari lori. Oluranlọwọ pàtàkì àgbà lori igbòhun sáfẹfẹ fún ààrẹ Buhari Garba Shehu, lo fẹsun náà kan lásìkò to n ba BBC sọrọ. Awọn olùgbé ìlú Maiduguri ti ṣe olúùlú ìpínlẹ Borno pe bo ọkọ ààrẹ lọjọru, ti wọn si kígbe ni ìlòdì si ìrìnàjò ààrẹ Buhari lóri ìṣekupani ti àwọn ọlọsa ṣe si àwọn arinrinajo ọgbọn ni Borno. Shehu ni Mo wa lára àwọn to rin ìrìnàjo náà láti pápákọ ofurufu titi de ààfin Shehu Borno, àwọn ènìyàn jáde ti wọn ki ààrẹ kaabọ, wọn ni o ṣeun fun àbẹwò naa. Sùgbọn lójìji ni àwọn kan de ti wọn bẹrẹ si ni kígbe pe A ò fẹ, A ò fẹ O ní o ṣeeṣe ki àwọn ọlọṣelu ẹgbẹ alátako kó àwọn ènìyàn jọ, ki wọn si fún wọn ni owó láti lọ yẹyẹ ààrẹ Buhari Gẹgẹ bi Garba Shehu ṣe sọ, ẹnikẹni to ba ya fọnran ibi ti wọn ti n pariwo le ààrẹ, to sì tún pin ká lóri ayélujara kò ṣe e láti ràn àwọn ènìyàn ìpínlẹ Borno lọwọ, bi wọn ṣe jẹ ẹni ti gbogbo ènìyàn mọ gẹgẹ bi ìlú to maa n gbà alejò. Valentine: Ọkùnrin ní kí obìnrin má fún àwọn ní àwọtẹlẹ mọ bíi ẹbùn ọjọ olólùfẹ O ní ìjọba to n bẹ lóde ti ṣe gudugudu meje, yaya mẹfa láti koju Boko Haram, ti àwọn si ti tun ń pinnu láti yi ìlànà àtẹyinwá pada. Ilé iṣẹ ààrẹ orilẹèdè Naijiria ti fẹsùn kan àwọn ẹgbẹ alatako pé, awọn lo san owo láti gba àwọn to kígbe le ààrẹ Muhammadu Buhari lori lasiko ìrìnàjò rẹ lọ si ìpínlẹ Borno lọjọru ni. : Buhari visits Borno: Garba Shehu ní ọpọ èèyàn ló jáde kí ààrẹ káábọ, wọn ló ṣeun ṣeun 